tomron87/hebrew-wikipedia-sentences-corpus huggingface dataset:
"Not 20 Anymore" (בעברית: "כבר לא בת 20") הוא סינגל שיווקי של הזמרת-יוצרת האמריקאית, ביבי רקסה, שיצא לאור על ידי וורנר רקורדס, ב-30 באוגוסט 2019. השיר נכתב על ידי רקסה, ג'ורדן קיי ג'ונסון, מייקל פולק, אוליבר פטרוף וסטפן ג'ונסון, והופק על ידי גרמן והמונסטרס & סטריינג'רז.
נכון לספטמבר 2021, השיר הושמע למעלה מ-23 מיליון פעמים בספוטיפיי.
ב-12 באוגוסט 2019, אישרה רקסה את שם השיר ואת תאריך יציאתו.
ב-23 באוגוסט חשפה את עטיפת השיר.
ב-28 באוגוסט הודיעה רקסה כי הווידאו קליפ של השיר ייצא יחד עם השיר ב-30 באוגוסט.
הווידאו קליפ של "Not 20 Anymore" יצא ביוטיוב ב-30 באוגוסט 2019. נכון לספטמבר 2021, הווידאו קליפ נצפה למעלה מ-11 מיליון פעמים.
אזורתאריךפורמטחברת תקליטיםהערותעולם 30 באוגוסט 2019הורדה דיגיטלית, הזרמת מוזיקה וורנר
Not the End of the World (בעברית: לא סוף העולם) הוא שיר שהוקלט על ידי הזמרת האמריקאית קייטי פרי, מתוך אלבום האולפן השישי שלה, Smile (2020), שיצא לאור ב-28 באוגוסט 2020. השיר נכתב על ידי פרי, מייקל פולק, מדיסון לאב, ג'ייקוב הינדלין ואנדרו גולדשטיין, והופק על ידי גולדשטיין ואוסקר יירס.
"Not the End of the World" הוא שיר טראפ-פופ עם קצב דיסקו בתכליתו וזאת, בנוסף לכך שהוא דוגם מנגינה מהשיר "Na Na Hey Hey Kiss Him Goodbye" של סטים משנת 1969.
עם יציאתו, הופנו כלפי "Not the End of the World" ביקורות מעורבות מטעם מבקרי המוזיקה, שקישרו את העיסוק שלו במגפת הקורונה.
השיר יצא לאור כסינגל הרביעי מ-Smile, ב-21 בדצמבר 2020, לצד וידאו קליפ נלווה, בבימויו של הצמד Similar But Different (שרלוט פאסלר ודני גירדווד).
הקליפ מציג קבוצה של חייזרים כחולי עור שחוטפים בטעות את השחקנית האמריקאית זואי דשנל, וטוענים שהיא פרי.
"Not the End of the World" נכתב על ידי קייטי פרי, מייקל פולק, מדיסון לאב, ג'ייקוב כשר הינדלין ואנדרו גולדשטיין.
ההפקה שלו נעשתה על ידי אוסקר יירס וגולדשטיין, שהיו אחראים גם על כלי הנגינה והתכנות שלו.
זהו שיר טראפ-פופ, עם פעמת דיסקו, הכתוב בסולם רה מינור.
הרצועה מתחילה בפזמון ולאחר מכן הקצב מתעדן.
המילים של השיר מדברות על כך שביקורת חריפה ושלילית היא לא "סוף העולם", וזאת, בנוסף לכך שהשיר כולל דגימה מהשיר "Na Na Hey Hey Kiss Him Goodbye" של סטים משנת 1969.
"Not the End of the World" נכלל כרצועה השישית באלבום האולפן השישי של פרי Smile (2020).
הוא נכלל גם במיני-אלבום השישי שלה, Cosmic Energy, שיצא לאור ב-18 בדצמבר 2020. 21 בדצמבר 2020 פרי הוציאה וידאו קליפ נלווה לשיר, והוציאה אותו כסינגל הרביעי מ-Smile.
המילים של השיר זכו לביקורת שליליות, תוך שמבקרי המוזיקה גרסו שהן "לא ראויות לפרסום במהלך מגפת הקורונה".
ג'ו מוגס מהעיתון i כינה את הנרטיב של השיר "enjoy the ride" כ"לא במקום".
בכתבה ל-Insider, קורטני לרוקה העירה עד כמה שזה לא הולם להוציא שיר כזה במהלך מגפת הקורונה, ואמרה "אני מבינה שהשיר הזה כנראה נוצר לפני המגפה, אבל זה עדיין לא מתרץ את ההחלטה להוציא אותו".
לינדזי זולאדז מניו יורק טיימס כינתה את השיר "המנון ניסיוני", תוך שביקרה את הצורה לפיה הוא בנוי.
ניק מאלון מ-PopMatters אמר שמילות השיר "מהולות בחיוביות מעורפלת" וטען שמדובר בשיר "שאפתני מדי", המנסה לחקות את "Drak Horse" (2013).
בהתייחסו לשירתה של פרי, דני בלום מפיצ'פורק ביקר את השיר בצורה מעורבת גם כן.
אמילי מקאי מגרדיאן אמרה שהשיר "מרגיש נשכח ואנונימי".
קלי אהלגרים מ-Insider כתבה שהשיר "יותר נוסחתי מאשר כיף ויותר צמא לרדיו מאשר משכנע", והוסיפה שהאינטרפולציה של "Na Na Hey Hey Kiss Him Goodbye" יוצרת "השפעה מבלבלת יותר מכל דבר אחר".
אלכסה קאמפ ממגזין Slant הצהירה שהצלחת השיר "נשענת כמעט כולה על מנגינה שנלקחה מהלהיט של סטים, "Na Na Hey Hey Kiss Him Goodbye" (1969)".
בהמשך, הצביעה על קווי דמיון ל-"Dark Horse" (2013).
קרייג ג'נקינס מ-Vulture.com ציין ש-"Not the End of the World" הוא אחד מני שירים רבים מ-Smile.
לאה גרינבלט מאנטרטיינמנט ויקלי אמרה ש-"Not the End of the World" והרצועה הקודמת שמושמעת לפניו, "Resilient", נשמעים כמו שירים "קלישאתיים" ו"נדושים".
פטריק ראיין מ-USA Today, כינה את השיר כ"כזה הדומה באופן מובהק ל-"Dark Horse" שיצא בשנת 2013" והוסיף שמדובר בשיר המכיל "קלישאות בנוגע להעצמה".
הלן בראון מאינדפנדנט טען ש-"Not the End of the World" נחשב בעיניו ל"נקודת השפל" באלבום.
האנה מלריאה מ-NME מתחה ביקורת על השיר על היותו "מיועד לרדיו".
מייק ואס מ-Idolator הפנה כלפי השיר ביקורת חיובית.
איינסלי דרמון מ-ET Canada אמרה שהשיר הוא "רצועה מצוינת לסיום 2020".
לפני שקייטי פרי (מימן) צבעה את שיערה לבלונדיני, היאהושוותה לזואי דשנל (משמאל), מה שהוביל מאוחר יותר לתת לה רעיון לקליפ של "Not the End of the World".
הווידאו קליפ של "Not the End of the World" בוים על ידי Similar But Different, ופורסם בערוץ היוטיוב של פרי ב-21 בדצמבר 2020. פרי הכריזה על יציאת הקליפ יום קודם לכן, ב-20 בדצמבר, ופרסמה קטע של שתי שניות מתוכו.
הוא מעולם לא הוכרז כסינגל, אבל מככבת בו השחקנית והזמרת האמריקאית זואי דשנל, אותה משווים לפרי פעמים רבות, מה שנתן לה את הרעיון לקליפ הזה במהלך חופשת הלידה שלה.
הקליפ מתחיל בסצנה שבה דשנל קוראת עיתון ופרי עוברת עם עגלת תינוק כשלראשה כובע של אנסאב רקורדס.
עם זאת, כדור הארץ עומד להיהרס, וחייזרים כחולי עור, שאובססיביים לפרי, רוצים לחטוף אותה כדי להציל אותה מההרס.
כשצעצוע נופל מהעגלה, דשנל מרימה אותו מתוך רצון להחזיר אותו לפרי, אבל לפתע היא נחטפת בטעות על ידי חייזרים, שחושבים שהיא פרי, אף על פי שהיא מנסה להסביר להם שהיא לא.
היא מועברת בטלפורטציה לצלחת המעופפת שלהם, שם היא מוצגת בפני הקפטן של החייזרים.
בהמשך, היא מתלבשת בתלבושות של פרי מתקופות מוקדמות יותר בקריירה שלה, כולל מראה שנלקח מתקופת אלבומה השלישי של פרי, Teenage Dream, וברקע ישנה התייחסויות ל-"Roar", Smile ו-"California Gurls".
דשנל מבקשת מאוחר יותר משני החייזרים שחטפו אותה בטעות לעזור לה להציל את כדור הארץ.
הקליפ מסתיים עם דשנל, בפאה בלונדינית, כשהיא מבצעת את הפזמון האחרון של השיר עבור קהל של חייזרים.
אזורתאריך יציאהפורמטחברת תקליטיםמקורעולם21 בדצמבר 2020הזרמת מוזיקה • הורדה דיגיטליתקפיטול
"Not OK" הוא שיר בביצוע של התקליטן הנורווגי, קייגו, והזמרת-יוצרת האמריקאית, צ'לסי קאטלר, שיצא, על ידי חברת התקליטים סוני מיוזיק אנטרטיינמנט, ב-23 במאי 2019. השיר נכתב על ידי לאה הייווד, דניאל ג'יימס, דייוויד ברוק, רוב אלמור, קייגו וצ'לסי קאטלר, והופק על ידי דרימלאב, רופיין וקייגו.
נכון לפברואר 2022, השיר הושמע למעלה מ-112 מיליון פעמים בספוטיפיי.
הווידאו קליפ הלירי של השיר יצא בערוץ היוטיוב של קייגו ב-24 במאי 2019. נכון לפברואר 2022, הווידאו קליפ הלירי נצפה למעלה מ-81 מיליון פעמים.
הווידאו קליפ של השיר יצא בערוץ היוטיוב של קייגו ב-5 ביולי 2019. נכון לפברואר 2022, הווידאו קליפ נצפה למעלה מ-22 מיליון פעמים.
אזור תאריך פורמט חברת תקליטים נורווגיה 23 במאי 2019 הורדה דיגיטלית סוני מיוזיק אנטרטיינמנט
"Not the Same" (בעברית: "לא אותו הדבר") הוא סינגל שהוקלט על ידי הזמר-יוצר האוסטרלי שלדון ריילי.
הוא יצא לאור ב-15 בפברואר 2022 בהוצאה עצמית.
ב-26 בפברואר 2022 ניצח בקדם האוסטרלי לאירוויזיון 2022, Eurovision – Australia Decides, ונבחר לייצג את המדינה בתחרות.
נכתב על ידי ריילי, קאם נקסון וטימי טמפל.
ריילי כתב את "Not the Same" בשנת 2015. הוא מציג את תהליך ההתבגרות שלו, שכולל את אבחון התסמונת אספרגר שלו בגיל שש.
בנוסף, בשיר הוא מספר על יציאתו מהארון, ועל הקשיים שעבר כשגדל בבית נוצרי דתי.
ב-26 באוגוסט 2021 פתחה רשות השידור את תקופת הגשת שירים לשלב הסינון, שהסתיימה ב-26 בספטמבר אותה השנה.
על פי התקנון מחצית מכותבי השיר חייבים להיות אזרחי אוסטרליה, והשירים יכתבו בשפה האנגלית או בשפות אבוריג'יניות.
עשרה שירים נבחרו באמצעות ועדה מיוחדת, והמבצעים נבחרו על ידי בכירי רשות השידור בהתייעצות עם כותב השיר.
הם נחשפו בשלוש פעימות, הראשונה ב-28 באוקטובר 2021, השנייה ב-26 בנובמבר 2021 והשלישית ב-14 בדצמבר 2021. ב-26 בפברואר 2022 זכה השיר במקום הראשון בקדם, ונבחר לייצג את המדינה בתחרות האירוויזיון.
ב-26 בינואר 2022 נקבע בהגרלת חצאי הגמר כי אוסטרליה תופיע בחלק הראשון של חצי הגמר השני.
אוסטרליה הופיעה שמינית, לאחר סן מרינו ולפני קפריסין.
ב-12 במאי 2022 ביצע ריילי את "Not the Same" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר.
אוסטרליה הופיעה כמדינה ה-21, לפני הממלכה המאוחדת ואחרי שוודיה.
ב-14 במאי ביצע ריילי את "Not the Same" בגמר התחרות.
Nos Volvimos Locos (בעברית: חזרנו מטורפים) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם הזמר הפוארטו ריקני גואינה .
השיר יצא לאור ב-23 ביולי 2021, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך אלבום האולפן השלושה עשר שלה, Isla Divina.
השיר הגיע למקום התשיעי במצעד הסינגלים של פוארטו ריקו.
השיר נכתב על ידי מרסלה דה לה גרזה, לאונל גרסיה וגלוריה טרווי והופק על ידי גיל אלגזבל, אדוארדו בלדיניירס ויופרד.
בתחילת השיר, מדברים השניים על כך שברצונם להיות האחד עם השני.
גואינה שר שהוא מנסה לאזור אומץ ולהציע לטרווי להיות לצידו.
בהמשך לכך, שרים השניים יחדיו את הבית, עד לסוף השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
הווידאו קליפ הרשמי של השיר פורסם ב-23 ביולי 2021, ביום יציאתו של "Nos Volvimos Locos" כסינגל.
בתחילת הקליפ, ניתן לראות את טרווי יוצאת מרכב בסערת רגשות, כשהיא צורחת על הבחור שנוהג בו.
בהמשך, מגיח מפינת הרחוב אוטו גלידה ממנו יוצא גואינה, המנסה להרשים אותה ולהיות לצידה.
נכון לאפריל 2022, מונה הצפיות של הקליפ עומד על למעלה מ-8 מיליון צפיות.
אזורתאריך יציאהפורמטחברת תקליטיםמקורעולם23 ביולי 2021הזרמת מוזיקה • הורדה דיגיטליתיוניברסל לטין
הוא אלבום האוסף השלישי של הזמרת-יוצרת הקנדית שאניה טוויין.
האלבום יצא לאור ב-27 ביולי 2022 בהוצאת חברות התקליטים מרקורי נאשוויל ויוניברסל מיוזיק אנטרפרייזס.
מתוך האלבום יצא הסינגל המוביל, "Not Just a Girl" שנועד לעזור בקידום הסרט התיעודי אודות טוויין, Not Just a Girl.
האלבום כולל אוסף של שירים אותם הקליטה טוויין מתחילת הקריירה שלה ועד השנה בה יצא לאור.
על מנת לקדם את האלבום, הקליטה טוויין את השיר החדש "Not Just a Girl" שהופץ כסינגל ברחבי העולם ושמו של האלבום נגזר ממנו.
Not Today הוא סינגל של להקת הבנים הדרום-קוריאנית BTS.
הגרסה הקוריאנית של השיר פורסמה בפברואר 2017, באלבום You Never Walk Alone, גרסה מחודשת של אלבומם משנת 2016, Wings.
הגרסה היפנית פורסמה במאי 2017, כשיר צד ב' באלבום סינגל שכלל גם גרסאות יפניות ל-"Blood Sweat & Tears" ול-"Spring Day", ובשנת 2018 נכללה גם באלבום האולפן השלישי של הלהקה בשפה היפנית, Face Yourself.
"Not Today" נכתב על ידי באנג סי-היוק, פידוג חבר BTS RM ואחרים, ותואר כשילוב של מוזיקת ראפ והיפ-הופ.
מבחינה לירית, "Not Today" הוא שיר מחאה העוסק בנושאי שחיתות שלטונית, אנטי-ממסדיות ותקרות זכוכית.
"כתבתי את המילים עבור BTS כדי שלא נשתוק לגבי סוגיות חברתיות ואי צדק, ונמשיך לפתור ולהעלות בעיות", אמר RM.
הווידאו קליפ של השיר, בבימויו של קים סונג-ווק, פורסם בערוץ היוטיוב של ביג היט אנטרטיינמנט ב-20 בפברואר 2017. הקליפ, שעוצב בהשראת ספרי "שר הטבעות", מציג את חברי הלהקה רצים ורוקדים בחניון חשוך ולאחר מכן בנוף הררי פראי, עם כ-30 רקדני רקע לבושים בשחור.
הקליפ צבר למעלה מ-13 מיליון צפיות ביוטיוב ב-24 השעות הראשונות לפרסומו, ושבר את השיא הקודם לסרטון הקיי-פופ הנצפה ביותר תוך 24 שעות, בו החזיק קודם לכן הסינגל הקודם של הלהקה, "Spring Day".
גרסת כוריאוגרפיה של הקליפ פורסמה ב-27 בפברואר 2017, וכללה צילומי תקריב וזוויות נוספות של חברי הלהקה הרוקדים, באורך כמעט כפול.
BTS הופיעו עם השיר לראשונה ב-18 בפברואר 2017, בהופעה שנערכה ב- שבסיאול, במהלך סיבוב ההופעות .
ההופעה הראשונה של השיר בתוכנית טלוויזיה נערכה ב-23 בפברואר, בתוכנית המוזיקה הדרום-קוריאנית אם קאונטדאון של .
בשלושת הימים הבאים ביצעה הלהקה את השיר גם ב-, ו-Music Bank.
ב-2 בדצמבר 2017 ביצעה הלהקה את השיר ב, לצד השירים "DNA" ו-"Mic Drop".
ב-29 בדצמבר ביצעה גרסת רמיקס של השיר בפסטיבל .
+מקוםתאריםמכירותסטרימינגיפן (RIAJ)זהב50,000,000 †† הזרמת מדיה בלבד
אזורתאריך יציאהגרסהפורמטחברת תקליטיםכלל העולם20 בפברואר 2017קוריאניתהורדה דיגיטלית • הזרמת מדיהביג היט אנטרטיינמנט10 במאי 2017יפניתהורדה דיגיטלית • הזרמת מדיהדאף ג'אם • וירג'ין רקורדסיפןסינגל דיסקתקליטור + DVDתקליטור + חוברת
Not All Heroes Wear Capes הוא אלבום הסולו הראשון של המפיק המוזיקלי האמריקאי מטרו בומין.
האלבום יצא לאור ב-2 בנובמבר 2018 באמצעות חברות התקליטים בומינטי וורלדווייד וריפבליק רקורדס.
הוא מכיל הופעות אורח של גוצ'י מיין, טראוויס סקוט, 21 סבאג', סוואה לי, גאנה, יאנג ת'אג, ויזקיד, ג'יי באלווין, אופסט, קודאק בלאק ודרייק.
מהדורת הדלוקס של האלבום, הכוללת את האינסטרומנטלים של האלבום, יצאה לאור ארבעה ימים לאחר צאתו המקורית, ב-6 בנובמבר 2018.
האלבום הגיע היישר אל המקום הראשון במצעד הבילבורד 200, עם 99,000 יחידות שקולות לאלבום.
זה האלבום הראשון של מטרו בומין שהגיע להישג זה.
הסינגל המוביל מתוך האלבום, "No Complaints" בהשתתפות אופסט ודרייק, אשר היווה כרצועת בונוס באלבום, יצא ב-23 ביוני 2017 ונכנס לבילבורד הוט 100 במקום ה-71. הסינגל השני, "Space Cadet" בהשתתפות גאנה, יצא ב-29 בינואר 2019 והגיע למקום ה-51 במצעד.
שירים נוספים מתוך האלבום שנכנסו למצעד כוללים את "Don't Come Out the House" בהשתתפות 21 סבאג' במקום ה-38, שהיה לשיר במיקום הגבוה ביותר מתוך האלבום.
Nostalgia (בעברית: "נוסטלגיה") הוא אלבום האולפן החמישי של הראפר והזמר האמריקאי רוד וייב .
הוא יצא דרך אלמו רקורדס ב-15 בספטמבר 2023. האלבום מכיל שיתופי פעולה עם ווט , 21 סבאג' וסיידי ג'ין .
רוד וייב הוציא את הסינגל המוביל של האלבום, "Fight the Feeling", ב-31 במרץ 2023. השיר עורר תגובות שליליות מאנשים שסברו שהמוזיקה שלו הפכה ל"רגשית מדי".
עם זאת, הוא טען שכתב את השיר כשחשב על שונאיו.
ב-16 באוגוסט 2023, רוד הכריז על האלבום והוציא את הסינגל השני "Call Your Friends" יומיים לאחר מכן.
הוא גם התייחס לטענות שהזיז את תאריך היציאה מספר פעמים בעבר, ואמר שזו הפעם הראשונה שהוא מזכיר תאריך כלשהו.
ב-11 בספטמבר הכריז רוד על סיבוב ההופעות "Nostalgia Tour", סיבוב הופעות בצפון אמריקה לאלבום שאמור להתקיים מאוקטובר עד דצמבר 2023. סיבוב ההופעות בן 35 המופעים בצפון אמריקה יכלול אורחים מיוחדים: ארי לנוקס, Toosii, ג'י הרבו ו-Eelmatic.
בארצות הברית, האלבום הופיע לראשונה בראש מצעד הבילבורד 200, והרוויח 137,000 יחידות שקולות לאלבום (כולל 1,500 במכירות טהורות) בשבוע הראשון.
זה הפך לאלבום השלישי של וייב שהגיע לראש המצעד, ולשישי שהגיע לעשירייה הפותחת.
האלבום גם צבר סך של 187.51 מיליון השמעות לפי דרישה של שיריו.
בשבוע השני שלו, האלבום נשאר במקום הראשון במצעד, וצבר עוד 88,000 יחידות, הפרש של 500 יחידות מעל האלבום הקרוב ביותר, Guts של אוליביה רודריגו.
"Not a Second Time" (בעברית: "לא פעם שנייה") הוא שיר של להקת הרוק הבריטית הביטלס.
הוא נכתב על ידי ג'ון לנון, אך ניתן קרדיט לשותפות לנון-מקרטני.
השיר יצא לראשונה באלבומם הבריטי השני של הביטלס, With the Beatles, ובאלבומם האמריקאי השני, Meet the Beatles!.
לנון אמר שהוא "ניסה לכתוב סמוקי רובינסון או משהו כזה בזמנו".
השיר הוקלט בתשעה טייקים ב-11 בספטמבר 1963 באולפני EMI.
פול מקרטני - גיטרה בס
ג'ורג' האריסון - גיטרה אקוסטית
סטיבי מור ביצע גרסת כיסוי לשיר בשנת 1978 באלבומו The North.
רוברט פאלמר ביצע גרסת כיסוי לשיר בשנת 1980 באלבומו Clues, והוסיף בית שני הכולל מילים חדשות שאינן בגרסה המקורית.
הפריטנדרס ביצעו גרסת כיסוי לשיר בשנת 1990 כרצועת בונוס בסינגל Sense of Purpose.
כללה את השיר בכמה גרסאות בינלאומיות של אלבום הבכורה שלה בקולומביה משנת 1979, Right or Wrong.
"Not Like Us" הוא שיר של הראפר האמריקאי קנדריק לאמאר, אשר יצא לאור ב-4 במאי 2024, כחלק מסדרת שירי דיס של לאמאר המכוונים כלפי הראפר הקנדי דרייק, פחות מ-24 שעות לאחר שיר הדיס הקודם של לאמאר, "Meet the Grahams".
השיר זכה בטקס פרסי גראמי ה-67 בקטגוריות הקלטת השנה, שיר השנה, ביצוע הראפ הטוב ביותר, שיר הראפ הטוב ביותר והווידאו קליפ הטוב ביותר, ובכך שבר את השיא לשיר עם המספר הרב ביותר של זכיות בגראמי, בצמוד ל"Up, Up and Away" של להקת The 5th Dimension.
השיר הופק על ידי מאסטרד, והוא משמש כשיר הדיס השלישי של לאמאר בתקופה של 36 שעות המכוון לדרייק.
השיר יצא לאור ב-4 במאי 2024, יום בלבד לאחר "Meet the Grahams" של לאמאר ו-"Family Matters" של דרייק.
ב-"Not Like Us", לאמאר ממשיך את האשמותיו כנגד דרייק וחברת התקליטים שלו OVO סאונד.
לאמאר מאשים את דרייק בפדופיליה וניכוס תרבותי, וכי הוא עסק בפדופיליה לצד שומר הראש שלו צ'אבס ואמני OVO סאונד באקה נוט נייס ו-PartyNextDoor.
לאמאר גם מאשים את OVO סאונד בכך שהחברה מהווה חלק מזירת סחר בילדים לכאורה של דרייק.
"Not Like Us" זכה לשבחים רבים בזכות ההפקה שלו, הביצועים הווקאליים של קנדריק לאמאר ומילותיו.
פראזייר ת'ארפ מ-GQ תיאר את השיר כמועמד מוביל ל"שיר של הקיץ".
הוא שיבח כיצד ה"באנגר" זימן את האנרגיה הפרועה והממריצה של מאסטרד כדי להעביר את המהלומה של לאמאר, שהייתה גם תחבולה מוצלחת מול דרייק וגם חגיגה של השורשים של החוף המערבי שלהם.
העורכים של Stereogum מצאו שהשיר הוא לא רק דיס אפקטיבי ביותר, אלא גם להיט מלא בהאשמות ארסיות ושיעורים בהיסטוריה.
ג'ורדן רוז מ-Complex הכריז על "Not Like Us" כרצועה הטובה ביותר שיצאה במהלך העימות בין לאמאר לדרייק בזכות הטון החשמלי שלה וההפקה המדבקת, אם כי חלק גדול מהמילים הן "מאוד שנויות במחלוקת".
רוז מאמין ש"הזמן יגיד" אם השיר מסמן את "סוף המלחמה" ביניהם, אך הוא כבר הוכיח את עצמו כ"אבן שהיממה את גוליית".
ארמון סאדלר מ-Vibe דירג את "Not Like Us" כשיר השני בטיבו בעימות, ושיבח את ה"בופ" ה"בלתי ניתן לערעור" כ"מופתי" בביצוע.
מארק אליברט מבילבורד, שדירג אותו כשיר הרביעי בטיבו, שיתף תחושות דומות.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות2Complex50 שירי הדיס-היפ-הופ הטובים ביותר בכל הזמנים6HipHopDX100 שירי הדיס הגדולים בתולדות ההיפ הופ: מדורג3The Ringerרצועות הדיס הגדולות בכל הזמנים, מדורגות7The Rootרצועות הדיס הבלתי נשכחות בתולדות ההיפ הופGenius25 השירים הטובים ביותר של 2024 (עד כה)1
"Not Like Us" שבר את שיא ההשמעות לשיר ראפ ביום אחד בספוטיפיי, ועבר את השיא שנקבע על ידי דרייק וליל בייבי ב-2021 עם "Girls Want Girls".
בשבוע הראשון לצאתו, צבר כ-81.2 מיליון השמעות, המספר הרב ביותר של השמעות לשיר ראפ.
הוא הגיע היישר אל המקום הראשון במצעד הבילבורד הוט 100, והיה לשירו הרביעי שהגיע למקום הראשון במצעד, והשני בשנת 2024.
השיר דורג במקום הראשון ברשימת "Top Songs of 2024: Global" של אפל מיוזיק.
במהלך קיץ 2024, ספוטיפיי חשפה את רשימת שירי הקיץ שלהם לשנת 2024 והכלילה את השיר "Not Like Us" בדירוגם.
בנובמבר 2024, דרייק הגיש שתי תביעות משפטיות נגד יוניברסל מיוזיק גרופ וטען כי יוניברסל וספוטיפיי ניפחו באופן מלאכותי את מספר ההשמעות של השיר, המכוון נגדו.
חברת "Frozen Moments" של דרייק הגישה עתירה בבית משפט בניו יורק, שבה נטען כי יוניברסל מיוזיק גרופ יזמה קמפיין להגדלת החשיפה של השיר באמצעות שימוש בבוטים והסכמי "תשלום עבור השמעה".
יוניברסל מיוזיק גרופ טענה בתגובה שההאשמות של דרייק הן "פוגעניות ולא נכונות".
המהלך המשפטי נתפס על ידי רבים כצעד נואש מצד דרייק, ומעורר ספקות בנוגע למעמדו כאחד מגדולי הראפ.
דרייק הגיש תביעה מקבילה בניו יורק בינואר 2025, בטענה שחברת יוניברסל הפכה את השיר "Not Like Us" ללהיט ויראלי תוך קידום מסר שקרי המאשימו בפדופיליה ומעודד תגובה אלימה נגדו.
במרץ 2025 חברת יוניברסל מיוזיק גרופ הגישה בקשה לדחות את התביעה של דרייק נגד החברה בניו יורק, בטענה שהתביעה חסרת בסיס ונועדה לפצות על הפסדו בעימות מול לאמאר.
הבקשה מציינת שדרייק עצמו חתם בעבר על עצומה ציבורית נגד השימוש במילים של אמנים כראיות משפטיות, ולכן כעת נוקט בגישה סותרת.
החברה גם טוענת שאין בסיס להאשמות של דרייק בדבר השמצה או הטרדה משפטית, מאחר שהשיר "Not Like Us" מבטא דעה והגזמה רטורית ולא מציג עובדות והוסיפה שאין לתביעה עילה משפטית להוכחת "הטרדה בדרגה שנייה" או הפרת חוקי העסקים של מדינת ניו יורק.
בטקס פרסי גראמי ה-67 הועמד השיר לחמש מועמדויות בתור תקליט השנה, שיר השנה, ביצוע הראפ הטוב ביותר, שיר הראפ הטוב ביותר, והקליפ הטוב ביותר, בסופו של דבר השיר זכה בכל החמישה ונהפך לשיר הראפ עם מספר הרב ביותר של זכיות בתולדות הטקס, ולשיר הדיס עם הזכיות הגבוהות ביותר.
"Not My Fault" הוא שיר של הזמרת האמריקאית רנה ראפ והראפרית האמריקאית מייגן די סטליון מתוך סרט הקומדיה המוזיקלי "ילדות רעות: המחזמר" (2024), שבו מגלמת ראפ את רג'ינה ג'ורג'.
הוא נכתב על ידי האמנים והמלחין של הטקסט המקורי של המחזמר בברודוויי, ג'ף ריצ'מונד ונל בנג'מין, לצד ראיין טדר, אלכסנדר 23, בילי וולש וג'ספר האריס.
הוא פורסם ב-15 בדצמבר 2023, כסינגל המוביל מתוך פסקול הסרט, והוא אחד משני השירים שנכתבו במיוחד עבור הסרט, כאשר השירים האחרים הם מהמחזמר הבימתי המקורי.
השיר מתנגן במהלך סצנת הקרדיטים, והוא השיר היחיד מהפסקול שאינו משמש כנאמבר מוזיקלי.
השיר הגיע למקום השני במצעד השירים מתחת להוט 100.
"Not My Fault" הוכרז לראשונה ב-10 בדצמבר 2023 על ידי מייגן די סטליון בסרטון נלווה שפורסם דרך חשבון האינסטגרם של רנה ראפ.
ב-13 בדצמבר, ראפ פרסמה לראשונה את עטיפת הסינגל בטוויטר, והגיבה בהמשך לכך: .
"Not My Fault" מתנגן במהלך כתוביות הסיום של "ילדות רעות: המחזמר" (2024) ועל כך דיברו ב-TheWrap.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-94 מיליון השמעות.
NotebookLM הוא כלי מחקר וניהול מידע מבוסס בינה מלאכותית שפותח על ידי Google Labs ומיועד לסייע לחוקרים, אקדמאים ואנשי מקצוע בניתוח וסיכום מידע ממקורות מרובים.
הכלי משלב טכנולוגיית RAG עם מודל השפה Gemini 2.0 Pro, ומאפשר למשתמשים ליצור "בינה מלאכותית אישית" המבוססת על המקורות שהם בוחרים להעלות לתוכנית.
הכלי מסוגל להפיק סיכומים, הסברים ותשובות המבוססים על תוכן שהועלה בידי המשתמשים.
כמו כן, הוא כולל תכונה בשם "סקירות אודיו", המאפשרת לסכם מסמכים בפורמט שיחתי, דמוי הסכת (פודקאסט).
הצוות שפיתח את המוצר כלל את סופר המדע הפופולרי סטיבן ג'ונסון ואת מנהלת המוצר רייזה מרטין.
NotebookLM הוצג לראשונה במאי 2023 במסגרת ועידת המפתחים Google I/O תחת השם "Project Tailwind", כחלק מהחזון של חברת גוגל ליצירת "מחברת AI מעוצבת מההתחלה כדי לעבוד עם מודל שפה חזק בליבה".
הפרויקט נולד מתוך הכרה בצורך הגובר של אקדמאים, סטודנטים ואנשי מקצוע להתמודד עם עומסי מידע הולכים וגדלים, תוך שמירה על דיוק ומהימנות המקורות.
החזון המקורי היה ליצור כלי שיוכל לתפקד כעוזר מחקר אישי המסוגל להבין הקשר ולספק תובנות מבוססות נתונים.
ביולי 2023 הושק הכלי רשמית בשם NotebookLM כמוצר ניסיוני מ-Google Labs, בתחילה במסגרת מוגבלת של גרסת בטא לקבוצה קטנה של משתמשים בארצות הברית.
השם החדש, NotebookLM, נבחר כדי להדגיש את העובדה שמדובר במחברת מבוססת מודל שפה (Language Model).
התקופה הניסיונית אפשרה לצוות לאסוף משוב מהמשתמשים ולשפר את המערכת על בסיס צרכים אמיתיים של חוקרים ואקדמאים.
בשנת 2024 הסירה Google את התווית "ניסיוני" מ-NotebookLM, מה שמעיד על בגרותו הטכנולוגית והכנתו לשימוש נרחב.
במאי 2025 השיקה החברה אפליקציה רשמית ל-NotebookLM הזמינה ב-iOS ובאנדרואיד, המאפשרת שימוש בכלי גם בטלפון סלולרי ובמחשב לוח.
בנוסף, החברה הכניסה את NotebookLM Plus כחלק ממנוי Google One AI Premium , המציע יכולות מורחבות למשתמשים מקצועיים ולארגונים.
NotebookLM מבוסס על מודל השפה Gemini 1.5 Pro של Google, מהמודלים המתקדמים ביותר בתחום עיבוד שפה טבעית בזמן השקת המודל.
המודל מסוגל לעבד קונטקסט של עד מיליון טוקנים, יכולת שמאפשרת עיבוד מסמכים ארוכים ומורכבים ברמת פירוט גבוהה.
המערכת מאפשרת עיבוד עד 50 מקורות מידע שונים בו-זמנית, כאשר כל מקור יכול להיות קובץ PDF, מסמך טקסט, Google Docs, קישור לאתר אינטרנט ואפילו סרטון YouTube עם תמליל זמין.
הכלי מבוסס על טכנולוגיית RAG (Retrieval-Augmented Generation), שהיא שיטה מתקדמת המשלבת חיפוש מידע חכם עם יצירת תוכן.
הטכנולוגיה פועלת על ידי יצירת מפתח סמנטי של המסמכים שהעלה המשתמש, איתור מידע רלוונטי בזמן אמת, ושילובו בתהליך יצירת התשובות.
גישה זו מבטיחה שהתוצאות מבוססות אך ורק על המקורות שבחר המשתמש, ובכך מונעת את הבעיה הנפוצה של "הזיות" במודלי שפה גדולים, כאשר המודל יוצר מידע לא מדויק או בדוי.
עקרון ה"Source-Grounding" הוא הבדל מרכזי בין NotebookLM לצ'אטבוטים מסורתיים של בינה מלאכותית.
במקום להסתמך על ידע כללי מהאימון של המודל, NotebookLM מגביל את עצמו אך ורק למידע מהמקורות שהמשתמש העלה.
מטא-אנליזה מקיפה שפורסמה ב-Journal of the American Medical Informatics Association, שכללה 20 מחקרים מבוקרים ו-335 מחקרים ראשוניים בתחום הרפואה, מצאה כי מערכות המבוססות על טכנולוגיית RAG משפרות את הביצועים בגודל אפקט משולב של 1.35 (95% CI: 1.19-1.53) לעומת מודלי שפה גדולים רגילים, מה שמהווה שיפור משמעותי סטטיסטית (P=0.001).
NotebookLM מספק יכולות מתקדמות לעיבוד וניתוח מסמכים הכוללות יצירת סיכומים אוטומטיים ברמות פירוט שונות, זיהוי נושאים מרכזיים וטענות עיקריות, יצירת שאלות ותשובות מותאמות על בסיס התוכן, ומתן ציטוטים מדויקים עם קישורים ישירים למקורות המקוריים.
הכלי מאפשר למשתמשים לשאול שאלות מורכבות על התוכן ולקבל תשובות מבוססות ומנומקות שמפנות למקורות הרלוונטיים, תוך שמירה על רמת דיוק גבוהה.
כל תשובה מלווה בציטוטים ברורים המאפשרים למשתמש לאמת את המידע מול המקור.
תכונת Audio Overview ויצירת פודקאסטים
אחת התכונות הייחודיות של NotebookLM היא יכולת "Audio Overview" שהושקה בספטמבר 2024 וזכתה להד רחב בקהילה האקדמית.
תכונה זו מאפשרת יצירת פודקאסטים AI מתוחכמים המבוססים על המסמכים שהעלה המשתמש, כאשר שני מנחים וירטואליים (קול גברי וקול נשי) מנהלים דיון מעמיק, טבעי ואנושי על התוכן.
הטכנולוגיה מבוססת על מודלי סינתזת דיבור מתקדמים היוצרים דיאלוג אינטראקטיבי שכולל הפסקות טבעיות, דגשים רגשיים ותגובות ספונטניות.
המערכת מציעה מגוון רחב של כלי יצירה מתקדמים: יצירת מדריכי לימוד מותאמים אישית ברמות קושי שונות, הכנת מסמכי תדרוך מקצועיים לעסקים וארגונים, בניית מפות מושגים (Mind Maps) המקשרות בין רעיונות שונים, יצירת שאלוני הערכה ובחינות, והכנת מבני תוכן עניינים היררכיים.
המשתמשים יכולים לבחור להתמקד במקורות ספציפיים או לעבוד עם כל המסמכים שהעלו בו-זמנית, מה שמאפשר ניתוח השוואתי ומעמיק.
NotebookLM כולל חלק "Studio" המאפשר יצירת תכנים מגוונים מהמקורות: Audio Overviews לסיכומים דבורים, Mind Maps לייצוג ויזואלי של המידע, מדריכי לימוד מותאמים אישית, ומסמכי תדרוך מקצועיים.
במאי 2025 הוסיפו גם יכולת Video Overviews ראשונית המאפשרת יצירת סיכומי וידאו מבוססי AI.
NotebookLM זוכה להכרה הולכת וגוברת בקהילה המדעית ככלי יעיל לניתוח ספרות מחקרית ועיבוד מידע אקדמי.
מחקר שפורסם ב-ArXiv בחן את היעילות של NotebookLM כמורה פיזיקה שיתופי המבוסס על גישה סוקרטית, ומצא כי הכלי מסייע משמעותית לסטודנטים להבין נושאים מורכבים ולפתח מיומנויות מחקר עצמאיות.
המחקר הדגיש את היכולת של הכלי לזהות קשרים בין מחקרים שונים ולהציג ממצאים בצורה מסונתזת ונגישה.
סקירה שיטתית ומטא-אנליזה מקיפה שפורסמה ב-Journal of the American Medical Informatics Association בחנה את היעילות של טכנולוגיית RAG ביישומים רפואיים.
המחקר כלל ניתוח של 20 מחקרים מבוקרים מתוך 335 מחקרים שזוהו בתחילה, והתמקד במשימות קליניות כמו קבלת החלטות רפואיות ומענה לשאלות רפואיות מורכבות.
הממצאים הראו שמערכות RAG, דוגמת NotebookLM, משפרות את הביצועים בצורה עקבית ומשמעותית בהשוואה למודלי שפה גדולים קונבנציונליים, במיוחד במשימות הדורשות עיבוד מידע מבוסס מקורות מהימנים.
מחקרים נוספים בתחום האינפורמטיקה הרפואית זיהו יישומים רחבים של NotebookLM במחקר קליני, כולל ניתוח הנחיות טיפול, סקירות ספרות שיטתיות, ועיבוד נתוני מחקר מרובי מקורות.
המטא-אנליזה זיהתה יישומים במגוון תחומי רפואה כולל רפואה פנימית, אונקולוגיה, רפואת חירום, גסטרואנטרולוגיה ועוד, כאשר 65% מהמחקרים התמקדו בקבלת החלטות קליניות ו-35% במענה לשאלות רפואיות מורכבות.
חוקרים מדווחים על שימוש בכלי לניתוח מאות מאמרים בו-זמנית, זיהוי מגמות מחקריות חדשות, וזיהוי פערי ידע בתחומים רפואיים מתמחים.
הכלי מתגלה כמועיל במיוחד במחקר רב-תחומי בתחום הרפואה, שם נדרש שילוב מידע ממקורות מגוונים כמו הנחיות קליניות, מאמרים אקדמיים, ובסיסי נתונים רפואיים מתמחים.
מחקר נוסף שבחן יישומים של NotebookLM בתחום יצירת תכנים מדעיים ופודקאסטים חינוכיים מצא כי הכלי מחולל מהפכה ביצירת תכנים אקדמיים נגישים.
המחקר הדגיש את הפוטנציאל של יכולת Audio Overview בהפצת ידע מדעי ויצירת חומרי לימוד אינטראקטיביים המבוססים על מחקר אקדמי מתקדם.
נוט און טור (Not On Tour) היא להקת פאנק רוק (Punk rock) ישראלית שהוקמה בשנת 2008 בתל אביב.
הלהקה ידועה בשיריה הקצרים והאנרגטיים, המשלבים בין הארדקור פאנק למלודיות קליטות.
נוט און טור הוקמה בשנת 2008 בתל אביב כפרויקט צדדי שהקימו סימה ברמי (שירה), עודד עידן הידוע בכינוי גוצי (תופים), ואלר שפולנסקי (גיטרה) וניר קליין (בס) על מנת להעביר את חודשי הקיץ, בזמן שחבריהם ללהקות השונות עסקו בסיבובי הופעות, ומכאן שם הלהקה.
בתום הקיץ, הוחלט להפוך את הלהקה לפרויקט קבוע, ובשנת 2010 יצא אלבומה הראשון של הלהקה הנושא את שמה.
בהמשך הוציאה הלהקה עוד ארבעה אלבומים: N.O.T On Tour שיצא ב-2011, All This Time שיצא ב-2012. Bad Habits שיצא ב-2015 ו-Growing Pains שיצא ב-2019.
ב-2015 עזב שפולנסקי את הלהקה, ואת מקומו החליף מתן בן דוד שניגן בעבר כגיטריסט בלהקות שנקין פאנקס ו-Ma Ze Ze.
ב-2021 הוציאה הלהקה מיני אלבום משותף עם להקת Kids Insane תחת הלייבל תקליטים חולים הכולל את השירים: Desperation Street, Gmsn ו-What Future.
Nothing Safe - The Best Of The Box הוא אלבום אוסף של להקת הגראנג' אליס אין צ'יינס.
האלבום כולל 14 קטעים מתוך מארז התקליטורים, Music Bank, ועוד גרסת דמו אחת שלא נכללה בה, של השיר We Die Young.
זהו אלבום האוסף הראשון של הלהקה, והוא כולל רבים מבין הסינגלים הפופולריים של הלהקה מכל אלבומיה.
שלא כמו באוסף השני של הלהקה מ-2001, השירים אינם מסודרים בסדר כרונולוגי.
האלבום נפתח בשיר Get Born Again שהוא אחד מבין שני השירים האחרונים שהקליט ליין סטאלי בחייו, כאשר שיר זה והשיר הנוסף נכללים בקופסה.
האלבום הגיע למקום ה-20 במצעדי המכירות.
Nothing Else Matters (בעברית: שום דבר אחר אינו משנה) הוא השיר השמיני מתוך אלבומה החמישי של הלהקה מטאליקה.
השיר נחשב לאחד משיריה המוכרים ביותר של הלהקה.
הזמר והגיטריסט ג'יימס הטפילד כתב במקור את השיר לחברתו, אך איננו זוכר מדוע .
הוא החשיב את השיר כשיר קרוב ונוגע ללבו, ולכן לא שקל לפרסמו, עד שהמתופף לארס אולריך שמע אותו באופן מקרי והפציר בהטפילד לצרף את השיר לאלבום.
בריאיון לסרט הדוקומנטרי על הלהקה, Classic Albums: Metallica, הטפילד הודה כי כתיבת המנגינה אירעה באופן מקרי, בזמן שניגן בגיטרה באופן בלתי מכוון תוך כדי שדיבר בטלפון עם חברתו, וכך נותרה לו רק יד אחת פנויה לנגינה.
זהו אחד השירים היחידים של הלהקה שבהם הטפילד מנגן את הסולו גיטרה, ולא הגיטריסט המוביל, קירק האמט.
הטפילד הקליט את כל חלקי הגיטרה בשיר ללא מעורבותו של האמט.
מנגינתו העדינה והמלודית של השיר לא התקבלה תחילה בברכה על ידי מעריצי הת'ראש מטאל הוותיקים של הלהקה, אשר סברו שהוא משקף את התמסחרותה של הלהקה, אך בהמשך קיבלו את השיר שמבוצע ברוב ההופעות של הלהקה.
זהו שירה הראשון של הלהקה בו נעשה שימוש בתזמורת סימפונית.
חברי הלהקה פנו למנצח מייקל קהאמן על מנת שיבצע לשיר עיבוד סימפוני.
העיבוד נכנס בסופו של דבר בעוצמה חלשה יחסית במיקס.
מטאליקה הוציאה בנפרד את "גרסת המעלית (the Elevator Version)" שבה שר ג'יימס הטפילד בליווי התזמורת ושתי גיטרות אקוסטיות, כאשר התזמורת מהווה את עיקר ההרמוניה.
ב-7 בינואר 2021 פורסם שמיילי סיירוס תוציא לאור גרסת כיסוי שתכלול את אלטון ג'ון על הפסנתר, את המתופף צ'אד סמית מרד הוט צ'ילי פפרז, הבסיסט הנוכחי של מטאליקה רוברט טרוחיו והצ'לן יו-יו מה.
סיירוס הודיעה גם באוקטובר 2020 כי היא מתכננת להוציא אלבום מלא של גרסאות כיסוי למטאליקה.
סיירוס ביצעה מחדש בעבר את "Nothing Else Matters" במהלך מופע שלה בשנת 2019 בגלסטונברי.
גרסת הכיסוי, שהופקה על ידי אנדרו ואט, יצאה לאור ב-22 ביוני 2021 כסינגל שיווקיי מאלבומה הקרוב של מטאליקה The Metallica Blacklist שעתיד לצאת לאור ב-10 בספטמבר.
הסרטון לגרסה זו הועלה באותו יום לערוץ היוטיוב של סיירוס.
Nothin' on You הוא שיר של הראפר האמריקאי B.o.B, בו משתתף גם הזמר ברונו מארס, מאלבום הבכורה של B.o.B - B.o.B Presents: The Adventures of Bobby Ray.
השיר יצא כסינגל ב-2 בפברואר 2010, והגיע למקום הראשון במצעדי פזמונים ברחבי העולם בין היתר במצעד ההוט 100 והמצעד הבריטי.
"Nothin' on You" מועמד לשלושה פרסי גראמי.
אנגוס בטאיי ממגזין הגרדיאן הכליל את השיר במקום הראשון ברשימתו 5 השירים הטובים ביותר לשנת 2010.
Nothing but the Beat (בעברית: כלום מלבד המקצב) הוא אלבום האולפן החמישי של ה-DJ דייוויד גטה.
האלבום יצא לאור ב-26 באוגוסט 2011, על ידי חברת התקליטים What A Music, Virgin ,EMI.
ב-10 בספטמבר 2012 הוציא גטה לאור את הגרסה המחודשת של האלבום שיקרא Nothing but the Beat 2.0. תחת חברת התקליטים EMI.
הדיסק הראשון כולל שיתופי פעולה עם אמנים מתחומי הרית'ם אנד בלוז, ההיפ הופ והפופ כמו ליל ויין, אשר, ג'ניפר הדסון וסיה.
כמו כן, משתפים פעולה will.i.am ואייקון, ששיתפו פעולה בעבר עם גטה על האלבום הרביעי שלו, One Love.
לעומת זאת, הדיסק השני כולל שירים אינסטרומנטליים.
מדירוס פרסם במקור את גרסת הכיסוי שלו לשיר באמצעות חברת תקליטים מקומית קטנה בהוואי (Amherst Records) בהיותו בן 16 בלבד, לאחר שזכה בתחרות כישרונות מקומית שהתקיימה במדינת מוצאו, הוואי.
מנהל רדיו מפיניקס שבאריזונה, אשר ביקר באותה העת בהוואי, שמע במקרה את השיר בביצועו של מדירוס והחליט לקחת עמו עותק של הביצוע חזרה לפיניקס.
בעקבות כך הפך השיר בתחילה פופולרי בפיניקס ובהמשך הפך ללהיט ברחבי ארצות הברית (הגיע למקום ה-12 במצעד הבילבורד האמריקני), ומדירוס אף ביצע את השיר בתוכנית האירוח של ג'וני קארסון בהיותו בן 17 בלבד.
בהמשך הפך השיר ללהיט בינלאומי גדול אשר בין היתר הגיע למקום הראשון במצעד הסינגלים הבריטי ונשאר במיקום זה במשך 4 שבועות רצופים במהלך יולי 1988.
בוידאו קליפ לשיר בביצועו של מדירוס, נראה מדירוס מטייל לאורך חוף הים עם חברתו.
הווידאו קליפ מסתיים כאשר הוא מנשק את חברתו מול השקיעה.
מדירוס הקליט בהמשך גם גרסה של השיר בספרדית בשם "Nada cambiará mi amor por ti".
לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו ריצ'רד קליידרמן, ווסטלייף, סטיבי וונדר, אנגלברט המפרדינק ולהקת הצלליות.
Novembers Doom (בעברית: "אבדון נובמבר", תעתיק: "נובמברס דום") היא להקת דת'-דום מטאל משיקגו, אילינוי שבארצות הברית.
יחד עם Evoken ו-Rigor Sardonicous, היא אחת מלהקות הדת'-דום האמריקאיות המוקדמות שעדיין פעילות היום.
Novembers Doom הוקמה ב-1989 בתור להקת דת' ות'ראש מטאל תחת השם Laceration.
בהדרגה, הלהקה החלה לשנות את הצליל שלה לכיוון סגנון כבד ואיטי יותר, ובשלב זה אומץ השם Novembers Doom מכיוון שחברי הלהקה הרגישו שהוא מתאים יותר לכיוון הנוכחי שלהם.
ב-1 בנובמבר 2017, נער במוסקבה, אנדריי אמיליאניקוב בן ה-18, ששיחק על פי הדיווחים במשחק "הלווייתן הכחול", רצח את המורה שלו, ולאחר מכן את עצמו עם מסור חשמלי, אבל לא לפני שפרסם תמונות של המורה המת יחד עם שיר של הלהקה Novembers Doom.
חברי הלהקה פרסמו הצהרה המגנה את מעשיו של אמיליאניקוב, וביקשו מהמעריצים: .
לארי רוברטס - גיטרה, שירה (1999-היום)
גארי נייפלס - תופים (2011-היום)
אד "שרדי" בתישו - קלידים
Nothing Is Promised (בעברית: שום דבר לא מובטח) הוא שיר שהוקלט על ידי המפיק האמריקאי מייק ויל מייד איט בהשתתפות הזמרת הברבדית ריהאנה מתוך אלבום הבכורה שלו, Ransom 2. השיר יצא לאור ב-3 ביוני 2016 כסינגל הראשון מתוך האלבום.
למרות שהיה צריך לצאת וידאו קליפ נלווה שייצג את השיר, הוחלט כי תצא תמונת אודיו בלבד, שזכתה להצלחה רבה ביוטיוב, ומונה הצפיות שלה נכון לאוקטובר 2017, עומד על למעלה מ-14 מיליון צפיות.
NOVA היא רשת הטלוויזיה המסחרית הראשונה בבולגריה שהושקה ב-16 ביולי 1994. הרשת נמצאת בבעלות Modern Times Group.
רשת הטלוויזיה קיבלה רישיון שידור ארצי ב-18 ביולי 2003 והפכה לרשת הטלוויזיה הארצית השלישית בבולגריה, לאחר Kanal 1 ו-bTV, ולרשת הטלוויזיה הארצית הפרטית השנייה.
ב-31 ביולי 2008 רכשה חברת המדיה Modern Times Group את הרשת בתמורה ל-620 מיליון אירו.
העסקה הושלמה ב-16 באוקטובר 2008.
Nova משדרת תוכניות שונות: האח הגדול, כוכב האקדמיה, דיל או לא דיל, 1 נגד 50, מי רוצה להיות מיליונר?
בנוסף הרשת משדרת תוכניות אמריקאיות פופולריות דוגמת אבודים, CSI ו-CSI: מיאמי, סקס והעיר הגדולה ועוד.
הרשת משדרת גם תוכן לילדים בימי שבת וראשון בין השעות 8:00-10:00.
ב -12 בספטמבר 2011, NOVA שינתה את האריזה הגרפית שלה, את הלוגו ואת שם חברת החדשות מ"Kalendar" ל"Nova's News".
עד 6 בספטמבר שידרה Nova את כל התוכן שלה בפורמט תמונה 3:4, למעט כמה סרטים, כיום זה כל שידורי הרשת משודרים בפורמט מסך רחב 16:9.
שליחות קטלנית: יומני שרה קונור
Nova Sport הוא ערוץ טלוויזיה בולגרי שמשדר ספורט, חלק מרשת Nova Brodcasting Group שנמצאת בבעלות Modern Times Group.
הערוץ החל לשדר ב-2010 והחליף את ערוץ המוזיקה MM.
הוא משדר בשידור חי אירועי ספורט כמו פוטבול, אגרוף, אתלטיקה, גולף, כדורסל, כדורעף ועוד.
לערוץ דמיון רב ל-Viasat Sport, שנמצא גם הוא בשליטת Modern Times Group (או בקיצור MTG), בכמה פריטים גרפיים שונים.
ב-30 ביולי 2013 החל הערוץ לשדר בפורמט HD.
ב-2 באפריל 2012 השיקה MTG ערוץ HD ששידר 24/7 - Nova Premier League HD, ששידר רק את ליגת הפרמייר ליג בהפרדה גבוהה.
הוא שודר דרך Viasat מלונדון.
בערוץ שודרו מגזינים הקשורים לליגה, תוכניות אולפן ושידורים חיים.
הערוץ נסגר ב-1 ביוני 2013 כיוון שהערוץ הראשי Nova Sport החל לשדר ב-HD מ-29 ביולי אותה שנה.
רשימת הליגות עליהן לערוץ ולערוץ Diema Sport זכויות שידור
"Nothing Really Matters" (בעברית: "שׁוּם דָּבָר לֹא בֶּאֱמֶת מְשַׁנֶּה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998).
הוא נכתב על ידי מדונה ופטריק לאונרד והופק על ידי הזמרת ביחד עם ויליאם אורביט ומריוס דה פריס.
השיר הופץ כסינגל החמישי והאחרון מתוך האלבום ב-9 בפברואר 1999, בהוצאת מאבריק רקורדס והאחים וורנר.
כשיר מסוגת ה-EDM בו מדונה מתנסה בסוגות מוזיקליות שונות, "Nothing Really Matters" מאופיין במוזיקת אווירה ותדרי רעש אלקטרוניים שנוספו על ידי דה פריס.
מבחינה לירית, השיר מתעמק בבתה הראשונה של הזמרת לורדס ליאון, ועוסק בנושאים הקשורים לאנוכיות, חיבה ואימהות.
השיר זכה לשבחים ביקורתיים בין-לאומיים על תוכנו הלירי כמו גם הלחן שלו, והוא הוכרז על ידי המבקרים כאחד השירים האישיים ביותר של מדונה; עם זאת, כמה מבקרים הרגישו שהוא פושר וחסר ייחודיות בהשוואה לרצועות אחרות מ-Ray of Light.
בארצות הברית, השיר הפך לכניסה הנמוכה ביותר של מדונה במצעד הבילבורד הוט 100, כאשר הגיע בשיאו למקום ה-93 בלבד.
הדירוג הנמוך שלו במצעד נבע מחוסר השמעה ברדיו והעיכוב בהוצאה שלו בפורמט תקליטור סינגל; דבר אשר גרר תגובות חריפות כנגד האחים וורנר.
השיר דורג במקום הראשון במצעד שירי הדאנס קלאב בארצות הברית, במקום הראשון בהונגריה ובספרד, ובעשירייה הפותחת במדינות כדוגמת קנדה, פינלנד, איסלנד, איטליה, סקוטלנד, ניו זילנד והממלכה המאוחדת.
וידאו קליפ נלווה בוים על ידי הבמאי השוודי יוהאן רנק, והוא פורסם ב-13 בפברואר 1999. בהשראת הרומן "זכרונותיה של גיישה" מאת ארתור גולדן משנת 1997, הקליפ מציג את מדונה כגיישה, רוקדת בחדר קטן.
הקימונו האדום שלבשה עוצב על ידי מעצב האופנה הצרפתי ז'אן-פול גוטייה.
היא לבשה אותו במהלך טקס פרסי גראמי ה-41 .
"Nothing Really Matters" מוגדר כאחד הסינגלים המוערכים ביותר של מדונה.
התלבושות והקליפ צוינו על ידי עיתונאים ואקדמאים כאחת ההמצאות המחודשות, המשפיעות והטובות ביותר של מדונה.
"Nothing Really Matters" נכתב על ידי מדונה והמוזיקאי האמריקאי פטריק לאונרד והופק על ידה לצד המפיקים הבריטים ויליאם אורביט ומריוס דה פריס.
השיר נוצר בהשראת בתה של מדונה לורדס ליאון, אותה ילדה בשנת 1996. אירועים אלו היוו השראה לתקופה של התבוננות פנימית עבור הזמרת.
"זה היה זרז גדול עבורי.
זה לקח אותי בחיפוש אחר תשובות לשאלות שמעולם לא שאלתי את עצמי", אמרה למגזין Q ב-2002. מדונה החלה לכתוב את השיר עם לאונרד במהלך פיתוח אלבומה Ray of Light.
עם זאת, בניגוד לדינמיקת העבודה הקודמת שלהם, לאונרד סיפק מעט עזרה במהלך הקלטות האלבום והיה שותף לכתיבת ארבעה שירים בלבד עבורו, כולל "Nothing Really Matters".
כתוצאה מכך, מדונה לא רצתה שהוא יפיק את הרצועה.
לאחר מכן, המנהל שלה, גיא עוזרי , טלפן לאורביט, והציע לו לשלוח כמה שירים למדונה.
אורביט שלח לה קלטת אודיו דיגיטלית של 13 רצועות (DAT), שכללה גרסת דמו של המוזיקה של "Nothing Really Matters".
לדברי מדונה, היא הייתה מעריצה של עבודתו של אורביט במשך זמן רב והייתה מרוצה מגרסת הדמו, שעליה החלו לעבוד.
דה פריס, שעבד על הדמו, ביקש מאורביט לעזור בהפקת השיר, וזה נענה בחיוב.
לפי "מדונה: כמו אייקון" מאת לוסי או'בריאן, דה פריס ואורביט הלחינו והפיקו במקור את הרצועה לפני ש-Ray of Light נהגה.
במהלך הפגישות, אורביט מצא את תרומתו של דה פריס "מקוממת", ועל כך התוודה האחרון, "בכל שיתופי הפעולה נתתי לו הרבה מקום, אך כאן רציתי לשים משהו על השולחן.
תגיד, 'זה מה שאני חושב'".
דה פריס הוסיף תדרי רעש אלקטרוניים במהלך הפזמון הראשון של השיר, והצהיר כי יש לו "חזון כיצד צריך לסיים את השיר".
אורביט לא אהב את התוספת מכיוון שנשמע לו ש"ה-DAT מקולקל".
דה פריס הגן על תרומתו ואמר שזה היה אמור להיות "ככה [...] זה די איטי ללחן דאנס מסוג זה, לא לחן קצבי".
מדונה נהנתה מכל שלוש התרומות שלהן לרצועה, וכתוצאה מכך, אורביט חש חסר אונים והסכים לקבל את התוצר המוגמר.
רנדי טארבורלי בספרו "מדונה: ביוגרפיה אינטימית" , אמר שההשראה העיקרית מאחורי "Nothing Really Matters" ו-"The Power of Good-Bye" מאותו אלבום, הייתה אנשים אחרים ששפטו וניתחו את תהליך ההתגבשות שלה.
בהרחבה על ההצהרה, הוא הוסיף,
"Nothing Really Matters" הוקלט לצד שאר האלבום באולפן לאראבי נורת' בצפון הוליווד, קליפורניה.
הרצועה לא כללה שום כלי נגינה שנוגנו בלייב, ומהלך הקלטותיה סבל מבעיות טכניות שעיכבו את ההקלטה הראשונית, כיוון שאורביט העדיף לעבוד עם לולאות ומכשור מבוסס סינת'ים.
כתוצאה מכך, לקח זמן לסיים את הפקת השיר, עד שתוקנו המחשבים.
השיר עבר תהליך מאסטרינג בידי טד ג'נסן באולפני סטרלינג בניו יורק, וכלל קולות רקע של דונה דה לורי וניקי האריס."Nothing Really Matters" הוא שיר EDM בעל קצב בינוני, שמכיל השפעות של טכנו, פופ דאון-טמפו ומוזיקת האוס.
הוא מוגדר בחתימת זמן משותף, והוא נכתב בסולם פה מז'ור, עם קצב מתון של 117 פעימות בדקה.
השירה של מדונה נעה בין האוקטבה הנמוכה של F3 לצליל הגבוה יותר של A♭4. גרג קוט משיקגו טריביון הגדיר את ההפקה כ"מדונה גשמית ומייגעת".
דייוויד בראון מאנטרטיינמנט ויקלי שם לב ש"המקצבים הדומיננטיים והצלילים הסינת'יים הופכים את הגעגועים הרומנטיים-פיזיים (וההוקס) של 'Skin' ו-'Nothing Really Matters' אפילו מתוחים יותר [...]".
קונסידין מ-The Baltimore Sun הרגיש שהשיר בעל "לחן מתוחכם" ובעל "גרוב אינטנסיבי".
צ'אק טיילור מבילבורד השווה את ההרכב של "Nothing Really Matters" ל-"" (1990) "המאופיין בדיסקו".
עם זאת, הוא מצא שהחלק החשוב "הליבה" של השיר היה התוכן הלירי ה"מתוק-רוחני" וה"פשוט".
השיר מתחיל ב"רעש מוזר, אלקטרוני, מעט שבור" שמתפרש בין תחילת השיר ועד 54 שניות.
ההתחלה, בהשפעת המוזיקה הראשונית עושה רושם ש-"Nothing Really Matters" יהיה בלדה, אך כעבור דקה הוא משתנה לשיר דאנס-פופ בעל קצב בינוני.
בהמשך, המוזיקה נעשית מגובשת יותר, אם כי ניתן לשמוע צלילים של צפצופים מימין לשמאל.
ברקע ישנם מספר צלילים של כלי מיתר חלשים, המסמלים את עומק שדה הסטריאו.
הפזמון מתחיל בצליל דאנס מהיר, במהלכו שרה מדונה, "שום דבר לא באמת משנה / אהבה היא כל מה שאנחנו צריכים / כל מה שאני נותנת לך / הכל חוזר אליי".
לאורך השיר כולו, הוא כולל שני בתים, שלושה פזמונים, גשר מוזיקלי אחד ואאוטרו.
הגשר המוזיקלי מגובה בצלילי פסנתר עם רצף נמוך המורכב מכמה תיבות.
מדונה שרה את אותן מילים באאוטרו, אך היא מאטה את הקצב וקולה נשמע מהדהד יותר עד שהמוזיקה מתפוגגת.
במהלך הקטע האחרון של השיר, ניתן לשמוע את אותם הצפצופים גם כן.
המילים של "Nothing Really Matters" עוסקות בהולדת בתה של מדונה לורדס, ומימוש האימהות שלה, כמו גם החוויה האישית שלה בנושא ההורות.
בריאיון להוצאת אוניברסיטת וסליאן הצהירה הזמרת: "יש שיר באלבום שנקרא 'Nothing Really Matters', והוא נכתב בהשראת הבת שלי.
הוא פשוט עוסק בכך שבסופו של יום, הדבר החשוב ביותר עבורי הוא לאהוב אנשים ולחלוק אהבה עם האנשים סביבי.
לידת בתי הייתה השפעה עצומה עבורי.
זה שונה מלהסתכל על החיים דרך העיניים של ילד, ופתאום יש לך כבוד חדש לגמרי לחיים ואתה קצת מקבל את התמימות שלך בחזרה.
זו ההבנה הזו ששילבתי ב-'', 'Little Star' ו-'Mer Girl'".
בהתבסס על תוכנו הלירי, בריאן לארק מ-The Michigan Daily סקר את האלבום כולו, וכן הגיע למסקנה שכפי שהסינגל "Ray of Light" עוסק בהתמודדות עם העבר, "Nothing Really Matters" לעומת זאת עוסק ב"להתקדם".
"Nothing Really Matters" נבחר לצאת כסינגל החמישי והאחרון מתוך Ray of Light, והוא הופץ ב-9 בפברואר 1999, בהוצאת מאבריק רקורדס והאחים וורנר.
הוא הופץ בשישה פורמטים עיקריים, כולל תקליט בגודל 12 אינץ', שני תקליטורי סינגל, תקליטור מקסי אחד, קלטת שמע והיה זמין להורדה דיגיטלית.
תקליט שיווקי בגודל 7 אינץ' הונפק למספר מועדונים באמריקה הצפונית, וכלל את גרסת האלבום המקורית, יחד עם רצועת הבי-סייד ו-"To Have and Not To Hold".
שני פורמטי תקליט בגודל 12 אינץ' הופצו באמריקה הצפונית; האחד כלל ארבעה תקליטים המשלבים שתי רצועות בכל אחת מהן, ואילו השני הונפק מחדש עם עטיפות ורשימות רצועות חדשות.
תקליטור המקסי כלל את גרסת האלבום, ושני רמיקסים של הדי ג'יי האוסטרי פיטר ראוהופר ("קלאב 69").
שני תקליטורי סינגל יצאו ברחבי העולם למעט אמריקה הצפונית; התקליטור הראשון כולל את גרסת האלבום, רמיקס אחד מאת ראוהופר, ורמיקס אחד מאת פיטר קרודר וריצ'רד דורפמייסטר, בעוד שהשני כולל שלושה רמיקסים מאת ראוהופר.
בקנדה, התקליטורים הופצו ב-4 במאי 1999. קלטת שמע הופצה בממלכה המאוחדת; היא כוללת את גרסת האלבום ורמיקס אחד מאת ראוהופר, המוצג משני צידי הקלטת.
סטיבן תומאס ארלוויין מ-AllMusic, קווין סי ג'ונסון מ-St.
Louis Post-Dispatch וכריס ג'רנרד ממטרו ויקלי הדגישו את "Nothing Really Matters" כאחת מהרצועות הטובות ביותר ב-Ray of Light.
ארלוויין, שגם כתב את הביוגרפיה של מדונה עבור האתר, ציין את השיר כאחד הבולטים בקריירה שלה.
צ'אק טיילור מבילבורד הגדיר את השיר כ"פנינה" ושיבח את "ההוק שאי אפשר לעמוד בפניו".
מאותו פרסום, ג'ייסון ליפשוטז הגיב, "מה אם הדאנס הרך של 'Nothing Really Matters', הקליפ מנקר העיניים של 'Ray of Light' או היופי המוחלט של 'Frozen' מעולם לא היה קיים?
למזלנו, אנחנו אף פעם לא צריכים לדעת זאת.
פול מודי מ-NME ציין כי השיר "מצליח להציף את המאזין ומאופיין בחוסר הדמיון של הדיסקו של 'Vogue', אך מדונה מתנערת מהקליפה החיצונית הנרקיסיסטית של פעם.
היא חופשייה להכריז: "הבנתי/אף אחד לא מנצח..."".
ברולינג סטון אמרו, "שירים כמו שיר הנושא ו-'Nothing Really Matters' מלאים בחום ובפלא".
"חתיכה מבעבעת ומדבקת של שאפלביט..." כתב סטיוארט מקוני בביקורת ל-Q על Ray of Light, "אך יש בו פרט חריג כמו סולו הפסנתר שניתן לשמוע בסוף".
ב-Sunday Mirror טענו שזו "מנגינת הפופ הטובה ביותר" מהאלבום.
Club היה חיובי, והצהיר שהפזמון והלחן "צריכים להיות מושמעים ברחבות הריקודים בשנים הבאות [...]".
נייתן סמית' מ-Houston Press היה גם חיובי, וקבע, "מספר סינגלים מעוטרים [של מדונה בעלי שינוי בגישה המוזיקלית] טובים יותר מ-'Nothing Really Matters'".
הוא סיכם, "זהו שיר דאנס נהדר ומקפיץ שמעולם לא קיבל את האהבה הראויה, והנושאים הידידותיים למשפחה שלו מתאימים היטב למאורע".
עם זאת, אניו צ'יולה מ-PopMatters הרגיש שהמשיכה וההפקה המסחרית של השיר נחותים מרצועות אחרות מהאלבום, והצהיר ש-"Skin" – עוד שיר מ-Ray of Light – טוב יותר ממנו.
פרומיס מ-AllMusic סקר את הסינגל והעניק לו שניים וחצי כוכבים מתוך חמישה.
הוא הציע שגרסת האלבום המקורית הייתה קצת "פושרת", והעיר, "הסינגל הזה הוא מקרה שבו ההפקה מחליפה את השיר, שהוא כשלעצמו בין המנגינות הפשוטות והפחות מעניינות של מדונה".
עם זאת, הוא שיבח את הרמיקסים, כדוגמת "מזרח אסיה", "צ'ילאאוט" ו"מספר קטעי מועדונים".
ריצ'רד לאבו ממדיום סבר שזה "קטע משובח מהאלבום הטוב ביותר שלה, אך יש עוד כמה שירים באלבום שהם טובים יותר והיו יוצרים סינגלים מעניינים יותר".
נולן פיני מבילבורד ציין, "היא שומרת על הפשטות וגורמת לשיר לא להישמע סתמי בכך שהיא לוקחת את ה'אני הצעירה' שלה למשימה [...] מוזיקת דאנס היא לעיתים קרובות כלי לאמנים ומאזינים לבנות את זהותם; כאן, מדונה משתמשת בפעמה כדי להשיל את עורה".
בדירוג הסינגלים של מדונה לכבוד יום הולדתה ה-60, ג'וד רוג'רס מגרדיאן מיקמה את "Nothing Really Matters" במקום ה-39, וכינתה אותו "שיר הלל שמיימי לאמהות".
"Nothing Really Matters" זכה בסופו של דבר בפרס, והיה לזכייתה הראשונה של מדונה בקטגוריה זו; היא זכתה באותה הקטגוריה שוב בשנת 2002 עבור "Don't Tell Me".
במרוצת השנים, דורג השיר במקום ה-24 ברשימת "100 השירים הגדולים של מדונה (בחירות המבקרים)".
בארצות הברית, "Nothing Really Matters" הופיע לראשונה במקום ה-99 במצעד הבילבורד הוט 100, מה שהפך אותו לכניסה הנמוכה ביותר במצעד.
הוא הגיע בשיאו למקום ה-93 בשבוע שלאחר מכן, והיה נוכח במצעד במשך שבועיים בסך הכול.
"Nothing Really Matters" הגיע למקום הראשון במצעד שירי הדאנס קלאב ושהה שם במשך שבועיים, תוך שדורג בשיאום במקום ה-25 במצעד שירי הפופ.
פרומיס מ-AllMusic האמין שחוסר ההצלחה של הסינגל באמריקה הצפונית נובע "מהתזמון הנורא של יציאת הסינגל, שהיה הרבה אחרי שהצליח ברדיו ובמועדונים".
מעריצים רבים באמריקה הצפונית האשימו את אסטרטגיית השיווק של האחים וורנר שהובילה להצלחתו המתונה של השיר.
"Nothing Really Matters" הוביל לכך שזו הייתה הפעם הראשונה מאז Bedtime Stories מ-1994 שמדונה הכניסה ארבעה סינגלים מאלבום אחד להוט 100. בקנדה, השיר הגיע בשיאו למקום השביעי במצעד הסינגלים של RPM.
בממלכה המאוחדת, "Nothing Really Matters" דורג במצעד הסינגלים הבריטי במקום השביעי ב-13 במרץ 1999. מאוחר יותר, הוא קיבל את תואר הכסף על ידי איגוד תעשיית ההקלטות הבריטי (BPI) עבור מכירות של 200,000 עותקים בסך הכול.
לפי חברת המצעדים הרשמית, השיר נמכר בלמעלה מ-128,137 עותקים נכון לאוגוסט 2008. באזור פלנדריה של בלגיה, השיר הופיע לראשונה והגיע בשיאו למקום ה-43 ב-13 במרץ 1999, בעוד שבאזור ולוניה זכה להצלחה דומה, ובילה שבוע בודד במצעד.
בהולנד, השיר הופיע לראשונה במקום ה-73 במצעד 100 הסינגלים ההולנדיים, והגיע בשיאו למקום ה-34 ב-13 במרץ 1999. השיר הגיע בשיאו למקום ה-38 בגרמניה, ושהה בסך הכול תשעה שבועות במצעד.
בפינלנד, השיר הופיע לראשונה במקום השישי במצעד הסינגלים הפיני, ושהה במצעד במשך שבועיים בסך הכול.
בספרד, הוא דורג במקום הראשון במצעד הסינגלים הספרדי ונשאר שם שלושה שבועות רצופים.
באוסטרליה, "Nothing Really Matters" הופיע לראשונה במצעד הסינגלים של ה-ARIA ודורג בשיאו במקום ה-15 ב-4 במרץ 1999. בשבוע העוקב, הוא ירד למקום ה-22 ובהמשך למקום ה-49. הוא שהה שישה שבועות במצעד.
בניו זילנד, השיר הופיע לראשונה במקום השביעי במצעד הסינגלים של ניו זילנד ב-11 באפריל 1999. הוא נשאר שם במשך שבועיים, עד שירד למקום ה-45. בסך הכול, שהה השיר במשך תשעה שבועות במצעד.
וידאו קליפ נלווה ל-"Nothing Really Matters" בוים על ידי יוהאן רנק וצולם ב-9 בינואר 1999, באולפני סילברקאפ בלונג איילנד סיטי, ניו יורק.
על פי ריאיון מאחורי הקלעים ל-Entertainment Tonight, מדונה הצהירה שההשראה מאחורי הקליפ הייתה מהרומן של ארתור גולדן מ-1997 "זכרונותיה של גיישה".
מאוחר יותר היא הצהירה, "כל הרעיון של גיישה הוא מטפורה ישירה להיות בדרנית כי מצד אחד את זוכה להיות גיישה, אבל מצד שני את שבויה [...]" מדונה ביצעה את הכוראוגרפיה שלה בקליפ, כיוון שהיא "[לא] אהבה איך אנשים אחרים אומרים איך אני צריכה לזוז, אני הכוראוגרפית הטובה ביותר של עצמי".
בריאיון עם השדר והעיתונאי האמריקאי לארי קינג, הגיבה מדונה לגבי תיאור הגיישה, "[...] הייתה דמות בספר בשם Hatsumomo והיא הייתה המוזה שלי בששת החודשים האחרונים.
היא הצהירה שבתה, באותו הזמן, כינתה את מדונה בשם Hatsumomo.
הקימונו האדום שלבשה מדונה בקליפ נוצר על ידי מעצב האופנה הצרפתי ז'אן-פול גוטייה.
המראה העיקרי שלה לקליפ היה מורכב מאיפור כבד ופנים חיוורות עם שיער כהה וחלק, כמו גם זוג מגפיים אדומות גבוהות אשר שולבו עם הקימונו, שנתפר עם חגורת עור אדומה גדולה.
מדונה לבשה שוב את הקימונו עבור הופעתה בטקס פרסי גראמי ה-41. לאחר מכן, הוא עוצב מחדש על ידי גוטייה וצמד האופנה האיטלקי דין ודן קאטן לסיבוב ההופעות "Drowned World Tour".
הקטע הוויזואלי של "Nothing Really Matters" הוקרן בבכורה ב-MTV ב-13 בפברואר 1999. ניתן למצוא את הסרטון באוסף של מדונה משנת 1999, The Video Collection 93:99.
הקליפ נפתח בחדר ריק עם ציור של דג התלוי על הקיר, ולאחר מכן מוצגת מדונה אוחזת במה שנראה כמו תינוק, אך מדובר למעשה בשקית גדולה של מים.
סצנות מתחלפות מציגות אותה בקימונו אדום ושחור רוקדת לצלילי השיר.
לאחר מכן, סצנה מציגה קבוצה של אנשים בעלי חזות אסייתית, שהולכים במסדרון חשוך.
כשמדונה שרה את השיר בקימונו שחור, היא אוחזת בשקית המים.
כשהפזמון מתחיל, מוצגת מדונה בקימונו אדום כשהיא ממשיכה לרקוד.
הסצנה הזו ממשיכה לאורך שאר השיר.
ישנן סצנות מרובות של יפנים המבצעים תנועות ריקוד מסוג בוטו בהדרכת הכוראוגרף השוודי Su-En.
סצנות אלו צולמו בכור R1 שהוצא משימוש מתחת למכון המלכותי לטכנולוגיה במרכז סטוקהולם.
בסצנת הסיום יושבת מדונה בעת שמישהו מצייר על גבה ומניחה את גופה על הקבוצה.
כשהשיר מתפוגג, מדונה בקימונו האדום שלה צועדת וצוחקת לכיוון המצלמה ואז המסך דוהה במהירות לשחור.
הקליפ זכה לביקורות חיוביות מטעם המבקרים.
צ'יינאני מהרווארד קרימסון היה חיובי בביקורת שלו, וקבע, "הקליפ חתרני להפליא.
במובן מסוים, מדונה משילה במודע רבדים מהאקט הפוסט-מודרני שלה במהלך הקליפ בן 4:25 הדקות, ונותנת לנו לחבר את הרמזים".
כשהגדיר אותו כקליפ "סוריאליסטי" עם דימויים ובימוי "זוויתיים", הוא סיכם: "אקראי?
כשאנחנו מבינים שזה כל חלקי הפאזל, אנחנו קולטים את התשובה המדהימה.
מדונה היא, למען האמת, גיישה-מודרנית.
היא לכודה בתוך המסדרון שלה, ללא מעט פרטיות, אך היא חופשייה להופיע".
מבקר מ-HitFix הגיב, "[הקליפ] הוא יצירה עתידנית מדהימה ואחד הקליפים המוערכים ביותר של מדונה.
אפל ומהפנט, 'Matters' מציג כוראוגרפיה לא שגרתית שבהתחלה לא מצאה חן בעיני רבים (לפחות ב-1999), אבל בפועל הבמאי יוהאן רנק יצר מחזה ויזואלי שדורש צפייה חוזרת.
הוא כולל גם את אחת מהופעות הווידאו היותר משפיעות של מדונה".
בטקס פרסי המוזיקה של MTV לשנת 1999, רנק, ביורן בנקרט וטור-ביורן אולסון היו כולם מועמדים בקטגוריית "האפקטים הוויזואליים הטובים ביותר".
זו הייתה המועמדות השנייה של מדונה בקטגוריה זו, לאחר שבשנה הקודמת לטקס הזה, זכתה בקטגוריה עם שירה "Frozen".
מדונה גם הייתה מועמדת שלוש פעמים על הסינגל שלה "Beautiful Stranger" באותה השנה.
עם זאת, רנק, בנקרט ואולסון הפסידו לשון ברוטון, סטיוארט ד.
גורדון ופול סימפסון מדיגיטל דומיין עם עבודתם על "Special" של הלהקה האמריקאית-סקוטית Garbage; הוא נשאר הקליפ האחרון של מדונה שהועמד בקטגוריה זו.